text:
 9.8.2007
 BG
 Официален вестник на Европейския съюз
 L 209/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 18/2007
 от 27 април 2007 година
 за изменение на приложение II „Технически наредби, стандарти, изпитвания и сертифициране“ към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „споразумението“, и по-специално член 98 от него,
 като има предвид, че:
 (1)
 Приложение II към споразумението бе изменено с Решение No 6/2006 на Съвместния комитет на ЕИП от 27 януари 2006 г. (1)
 (2)
 Решение 2006/340/ЕО на Комисията от 8 май 2006 г. за изменение на Решение 2001/171/ЕО с цел продължаване на валидността на условията за дерогацията, предвидена за стъкления амбалаж по отношение на нивата на концентрация на тежки метали, определени в Директива 94/62/ЕО на Европейския парламент и на Съвета (2), следва да бъде включено в споразумението,
 РЕШИ:
 Член 1
 Добавя се следният текст в точка 7, буква г) (Решение 2001/171/ЕО на Комисията) от глава XVII от приложение II към споразумението:
 „, изменено със:
 —
 32006 D 0340: Решение 2006/340/ЕО на Комисията от 8 май 2006 г. (ОВ L 125, 12.5.2006 г., стр. 43).“
 Член 2
 Текстовете на Решение 2006/340/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 28 април 2007 г., при условие че всички нотификации, предвидени в член 103, параграф 1 от споразумението, са внесени в Съвместния комитет на ЕИП (3).
 Член 4
 Настоящoто решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 27 април 2007 г.
 За Съвместния комитет на ЕИП
 Председател
 Alan SEATTER
 (1) ОВ L 92, 30.3.2006 г., стр. 26.
 (2) ОВ L 125, 12.5.2006 г., стр. 43.
 (3) Без отбелязани конституционни изисквания.


text:
 12.6.2008
 BG
 Официален вестник на Европейския съюз
 L 154/13
 РЕШЕНИЕ НА СЪВМЕСТНИЯ КОМИТЕТ НА ЕИП
 No 7/2008
 от 1 февруари 2008 година
 за изменение на приложение II (Технически регламенти, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 156/2007 от 7 декември 2007 г. (1)
 (2)
 Решение 2006/690/ЕО на Комисията от 12 октомври 2006 г. относно изменение за целите на адаптиране към техническия прогрес на приложението към Директива 2002/95/ЕО на Европейския парламент и на Съвета относно освобождаване от забрана на приложенията на оловото в кристалното стъкло (2) следва да бъде включено в Споразумението.
 (3)
 Решение 2006/691/ЕО на Комисията от 12 октомври 2006 г. относно изменение за целите на адаптирането към техническия прогрес на приложението към Директива 2002/95/ЕО на Европейския парламент и на Съвета относно освобождаване от забрана на приложенията на оловото и кадмия (3) следва да бъде включено в Споразумението.
 (4)
 Решение 2006/692/ЕО на Комисията от 12 октомври 2006 г. относно изменение за целите на адаптиране към техническия прогрес на приложението към Директива 2002/95/ЕО на Европейския парламент и на Съвета относно освобождаване от забрана на приложенията на шествалентния хром (4) следва да бъде включено в Споразумението,
 РЕШИ:
 Член 1
 В точка 12р (Директива 2002/95/EО на Европейския парламент и на Съвета) на глава XV от приложение II към Споразумението се добавят следните тирета:
 „—
 32006 D 0690: Решение 2006/690/ЕО на Комисията от 12 октомври 2006 г. (ОВ L 283, 14.10.2006 г., стр. 47),
 —
 32006 D 0691: Решение 2006/691/ЕО на Комисията от 12 октомври 2006 г. (ОВ L 283, 14.10.2006 г., стр. 48),
 —
 32006 D 0692: Решение 2006/692/ЕО на Комисията от 12 октомври 2006 г. (ОВ L 283, 14.10.2006 г., стр. 50).“
 Член 2
 Текстовете на решения 2006/690/ЕО, 2006/691/ЕО и 2006/692/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 2 февруари 2008 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 1 февруари 2008 година.
 За Съвместния комитет на ЕИП
 Председател
 Alan SEATTER
 (1) ОВ L 124, 8.5.2008 г., стр. 18.
 (2) ОВ L 283, 14.10.2006 г., стр. 47.
 (3) ОВ L 283, 14.10.2006 г., стр. 48.
 (4) ОВ L 283, 14.10.2006 г., стр. 50.
 (5) Без отбелязани конституционни изисквания.

type: contracts

jurisdiction: EU


text:
 23.1.2019
 BG
 Официален вестник на Европейския съюз
 L 20/40
 РЕШЕНИЕ No 1/2018 НА МИТНИЧЕСКИЯ ПОДКОМИТЕТ ЕС — УКРАЙНА
 от 21 ноември 2018 година
 за замяна на протокол I към Споразумението за асоцииране между Европейския съюз и Украйна по отношение на определението на понятието „продукти с произход“ и методите на административно сътрудничество [2019/101]
 МИТНИЧЕСКИЯT ПОДКОМИТЕТ ЕС — УКРАЙНА,
 като взе предвид Споразумението за асоцииране между Европейския съюз и неговите държави членки, от една страна, и Украйна, от друга страна (1), и по-специално член 26, параграф 2 от него,
 като взе предвид протокол I относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и неговите държави членки, от една страна, и Украйна, от друга страна,
 като има предвид, че:
 (1)
 В член 26, параграф 2 от Споразумението за асоцииране между Европейския съюз и неговите държави членки, от една страна, и Украйна, от друга страна („споразумението“) се съдържа препратка към протокол I към споразумението („протокол I“) по отношение на правилата за произход.
 (2)
 Споразумението влезе в сила на 1 септември 2017 г.
 (3)
 В член 39 от протокол I се предвижда, че митническият подкомитет, създаден съгласно дял IV, глава 5, член 83 от споразумението може да приеме изменения на разпоредбите на посочения протокол и да замени предвидените в него правила за произход.
 (4)
 Целта на Регионалната конвенция за паневросредиземноморските преференциални правила за произход (2) („Конвенцията“) е да бъдат заменени протоколите относно правилата за произход, които са в сила в държавите от паневросредиземноморския регион, с единен правен акт.
 (5)
 Европейският съюз подписа Конвенцията на 15 юни 2011 г. На 16 май 2017 г. Съвместният комитет, създаден по силата на член 3 параграф 1 от Конвенцията, реши, че Украйна следва да бъде поканена да се присъедини към Конвенцията (3).
 (6)
 Европейският съюз депозира своя акт за приемане при депозитаря на Конвенцията на 26 март 2012 г. Украйна депозира своя акт за приемане при депозитаря на Конвенцията на 19 декември 2017 г. В резултат на това и съгласно член 10, параграфи 2 и 3 от Конвенцията тя влезе в сила съответно на 1 май 2012 г. за Съюза и на 1 февруари 2018 г. за Украйна.
 (7)
 Поради това протокол I следва да бъде заменен с нов протокол, в който се съдържа препратка към Конвенцията,
 ПРИЕ НАСТОЯЩОТО РЕШЕНИЕ:
 Член 1
 Протокол I относно определението на понятието „продукти с произход“ и методите на административно сътрудничество към Споразумението за асоцииране между Европейския съюз и неговите държави членки, от една страна, и Украйна, от друга страна се заменя с текста, съдържащ се в приложението към настоящото решение.
 Член 2
 Настоящото решение се публикува в Официален вестник на Европейския съюз и в Официален бюлетин на Украйна.
 Член 3
 Настоящото решение влиза в сила в деня на приемането му.
 Той се прилага от 1 януари 2019 г.
 Съставено в Брюксел на 21 ноември 2018 година.
 За митническия подкомитет ЕС – Украйна
 Председател
 F.P. DE PINNINCK
 Секретари
 D. WENCEL
 N. BILOUS
 (1) ОВ L 161, 29.5.2014 г., стр. 3.
 (2) ОВ


text:
L 54, 26.2.2013 г., стр. 4.
 (3) Решение No 1/2017 на Съвместния комитет на Регионалната конвенция за паневросредиземноморските преференциални правила за произход от 16 май 2017 г. по отношение на молбата на Украйна да стане договаряща страна по Регионалната конвенция за паневросредиземноморските преференциални правила за произход [2017/1367] (ОВ L 191, 22.7.2017 г., стр. 11).
 ПРИЛОЖЕНИЕ
 ПРОТОКОЛ I
 ОТНОСНО ОПРЕДЕЛЕНИЕТО НА ПОНЯТИЕТО „ПРОДУКТИ С ПРОИЗХОД“ И МЕТОДИТЕ НА АДМИНИСТРАТИВНО СЪТРУДНИЧЕСТВО
 Член 1
 Приложими правила за произход
 1. За целите на изпълнението на настоящото споразумение се прилагат допълнение I и относимите разпоредби от допълнение II към Регионалната конвенция за паневросредиземноморските преференциални правила за произход (1) („Конвенцията“).
 2. Всички препратки към „съответното споразумение“ в допълнение I и в съответните разпоредби от допълнение II към Конвенцията се тълкуват като препратки към настоящото споразумение.
 Член 2
 Уреждане на спорове
 1. При възникване на спорове във връзка с процедурите за проверка по член 32 от допълнение I към Конвенцията, които не могат да бъдат уредени между митническите органи, поискали проверката, и митническите органи, отговорни за извършването на тази проверка, тези спорове се отнасят до митническия подкомитет. Разпоредбите относно механизма за уреждане на спорове, които се съдържат в глава 14 („Уреждане на спорове“) от дял IV („Търговия и свързани с търговията въпроси“) от настоящото споразумение, не се прилагат.
 2. Във всички случаи уреждането на спорове между вносителя и митническите органи на държавата вносител се извършва съгласно законодателството на посочената държава.
 Член 3
 Изменения на протокола
 Митническият подкомитет може да вземе решение за изменение на разпоредбите на настоящия протокол.
 Член 4
 Оттегляне от Конвенцията
 1. Ако Европейският съюз или Украйна изпратят писмено предизвестие до депозитаря на Конвенцията за намерението си да се оттеглят от Конвенцията в съответствие с член 9 от нея, Европейският съюз и Украйна започват незабавно преговори по правилата за произход за целите на изпълнението на настоящото споразумение.
 2. До влизането в сила на такива новодоговорени правила за произход, по отношение на настоящото споразумение продължават да се прилагат правилата за произход, съдържащи се в допълнение I и – ако е целесъобразно – в съответните разпоредби от допълнение II към Конвенцията, които се прилагат към момента на оттеглянето. Независимо от това от момента на оттеглянето правилата за произход, които се съдържат в допълнение I и – ако е целесъобразно – в съответните разпоредби от допълнение II към Конвенцията, се тълкуват така, че да позволяват двустранна кумулация единствено между Европейския съюз и Украйна.
 Член 5
 Преходни разпоредби — кумулация
 Независимо от член 16, параграф 5 и член 21, параграф 3 от допълнение I към Конвенцията, когато кумулацията обхваща само държавите от ЕАСТ, Фарьорските острови, Европейския съюз, Турция, участниците в процеса на стабилизиране и асоцииране, Република Молдова, Грузия и Украйна, доказателството за произход може да бъде сертификат за движение EUR.1 или декларация за произход.
 (1) ОВ L 54, 26.2.2013 г., стр. 4.


text:
 Важна правна забележка
 |
 21999A1214(01)
 Официален вестник n° L 322 , 14/12/1999 стр. 0003 - 0017 специално чешко издание глава 11 том 32 стр. 193 - 207 специално испанско издание глава 11 том 32 стр. 193 - 207 специално унгарско издание глава 11 том 32 стр. 193 - 207 специално литвийско издание глава 11 том 32 стр. 193 - 207 LV.ES глава 11 том 32 стр. 193 - 207 MT.ES глава 11 том 32 стр. 193 - 207 PL.ES глава 11 том 32 стр. 193 - 207 SK.ES глава 11 том 32 стр. 193 - 207 специално словенско издание глава 11 том 32 стр. 193 - 207
 Протоколотносно специално защитените територии и биологичното разнообразие в СредиземномориетоСТРАНИТЕ ПО НАСТОЯЩИЯ ПРОТОКОЛ,КАТО СТРАНИ по Конвенцията за защита на Средиземно море от замърсяване, приета в Барселона на 16 февруари 1976 г.,КАТО ОСЪЗНАВАТ дълбокото въздействие на човешките дейности върху състоянието на морската среда и крайбрежните райони и по общо върху екосистемите в зоните с предимно средиземноморски характеристики,КАТО ПОДЧЕРТАВАТ важността от защита и, когато е уместно, подобряване състоянието на природното и културно средиземноморско наследство, по-специално чрез създаването на специално защитени територии, а също така чрез защита и съхраняване на застрашените видове,КАТО ВЗЕМАТ ПРЕДВИД инструментите, приети от Конференцията на Обединените нации относно околната среда и развитието, и по-специално Конвенцията за биологичното разнообразие (Рио де Жанейро, 1992 г.),КАТО ОСЪЗНАВАТ, че когато има заплаха от значително намаляване или загуба на биологическото разнообразие, липсата на пълна научна сигурност не трябва да се посочва като причина за отлагане предприемането на мерки, чрез които ще се избегне или намали до минимум на заплахата,КАТО ОТЧИТАТ, че всички страни трябва да се взаимодействат с цел съхраняване, запазване и възстановяване на здравето и целостта на екосистемите, както и че те имат, в това отношение, общи, но и обособени отговорности,СЕ СПОРАЗУМЯХА ЗА СЛЕДНОТО:ЧАСТ IОБЩИ РАЗПОРЕДБИЧлен 1ОпределенияПо смисъла на настоящия протокол:а) "конвенция" означава Конвенцията за защита на Средиземно море от замърсяване, приета в Барселона на 16 февруари 1976 г. и изменена в Барселона през 1995 г.;б) "биологично разнообразие" означава многообразието на живите организми от всички източници, включително, между другото земни, морски и други водни екосистеми и екологични комплекси, от които те са част, което включва и вътрешновидово, междувидово и многообразие на екосистемите;в) "застрашени видове" означава видове, които са застрашени от изчезване в целия си ареал или в голяма част от него;г) "ендемични видове" означава всички видове, чиито разпространение е намаляло до ограничена географска зона;д) "изчезващи видове" означава всички видове, за които е вероятно да изчезнат в обозримо бъдеще изцяло или отчасти и чието оцеляване не е вероятно, ако факторите, които причиняват численото им намаляване или замърсяват местообитанията, продължават да действат;е) "състояние на съхраняване на вида" означава сбора от влиянията, които действат върху видовете, и които могат да повлияят на тяхното дългосрочно разпространение и изобилие;ж) "страни" означава страните по настоящия протокол;з) "организация" означава организацията, посочена в член 2 от Конвенцията;и) "център" означава регионалния център за действие за специално защитените зони.Член 2Географски обхват1. Зоната, за която се прилага настоящия протокол е зоната на Средиземно море, както е определена


text: в член 1 от Конвенцията. Това включва също:- морското дъно и неговия подпочвен пласт,- водите, морското дъно и неговия подпочвен пласт от към сушата на линията, от която се измерва широчината на териториалното море и в случаите на реки, се разширява до предела на пресните води,- сухоземните крайбрежни зони, определени от страните, включително влажните зони.2. Нито настоящия протокол, нито актовете, приети на базата на настоящия протокол, накърняват правата, съществуващи и бъдещи претенции или правни възгледи на някоя от държавите по отношение на морското право, по-специално, природата и големината на морските области, определянето на границите на морските области между държавите с отсрещни или съседни брегове, свободата на плаване в открито море, правото и условията на преминаване през проливи, използвани за международно корабоплаване и правото на позволено преминаване през териториални морета, както и характера и обхвата на юрисдикцията на крайбрежните държави, флага на държавата, под който се плава и пристанищната държава.3. Нито един акт или действие, предприети въз основа на настоящия протокол не представляват основание за претенции, оспорване или разискване на каквато и да е претенция към националния суверенитет или юрисдикция.Член 3Основни задължения1. Всяка страна предприема необходимите мерки за:а) защита, съхраняване и управление по начин, който гарантира устойчивост и защитава околната среда, на зоните, които имат особена природна и културна стойност, и по-специално чрез създаване на специално защитени зони;б) защита, съхраняване и управление на изчезващи и застрашени видове от флората и фауната.2. Страните си сътрудничат, пряко или чрез компетентните международни организации, за съхраняване и устойчиво използване на биологичното разнообразие в зоните, в които се прилага настоящия протокол.3. Страните определят и извършват описание на компонентите на биологичното разнообразие, които са от значение за тяхното съхраняване и устойчиво използване.4. Страните приемат стратегии, планове и програми за съхраняване на биологическото разнообразие и устойчивото използване на морските и крайбрежни биологични ресурси и ги интегрира към съответните секторни и вътрешно секторни политики.5. Страните извършват мониторинг на компонентите на биологичното разнообразие, посочени в параграф 3 от настоящия член и определят процесите и категориите от дейности, които имат или вероятно имат значително вредно влияние върху съхраняването и устойчивото използване на биологичното разнообразие, и извършват мониторинг върху тяхното влияние.6. Всяка страна прилага мерките, посочени в настоящия протокол без да накърнява суверенитета и юрисдикцията на другите страни или на други държави. Всички стъпки, предприети от страните за налагане на тези мерки, са в съответствие с международното право.ЧАСТ IIЗАЩИТА НА ТЕРИТОРИИТЕРаздел 1Специално защитени територииЧлен 4ЦелиЦелите на специално защитените територии са:а) да запазят представителите на видовете крайбрежни и морски екосистеми в адекватни размери, с които да гарантират тяхното дългосрочно размножаване и да поддържат тяхното биологично разнообразие;б) да запазят местообитанията, които са застрашени от изчезване в тяхната естествена среда на разпространение в Средиземноморието като последица от тяхната регресия или за сметка на тяхната естествено намалена територия;в) да запазят местообитанията, които са от особено важно значение за оцеляването, възпроизвеждането и възстановяването на застрашените, изчезващи и ендемични видове на флората и фауната;г) да запазят площадките от особено значение, поради научния, естетически, културен и образователен интерес към тях.Член 5Създаване на специално защитени територии1. Всяка страна може да


text: създаде специално защитена територия в морските и крайбрежни зони, които попадат под техния суверенитет или юрисдикция.2. Ако страна има намерение да създаде, в област, която попада в обхвата на нейния суверенитет и юрисдикция, специално защитена територия, близка до границата на държавите и до границите на територия, попадаща под суверенитета и юрисдикцията на друга страна, компетентните органи на двете страни полагат усилия да си сътрудничат с оглед постигането на съгласие относно мерките, които трябва да се предприемат и, между другото разглеждат възможността на другата страна да създаде съответстваща специално защитена територия, или приемане на други подходящи мерки.3. Ако страна има намерение да създаде, в област, която попада в обхвата на нейния суверенитет и юрисдикция, специално защитена територия, близка до границата на държавите и до границите на територия, попадаща под суверенитета и юрисдикцията на държава, която не е страна по настоящия протокол, страната полага усилия да си сътрудничи с тази държава, както е посочено в предишния параграф.4. Ако държава, която не е страна по настоящия протокол има намерение да създаде специално защитена територия, близка до границата на държавите и до границите на територия, попадаща под суверенитета и юрисдикцията на страна по настоящия протокол, последната полага усилия да си сътрудничи с тази държава, както е посочено в параграф 2.Член 6Мерки за защитаСтраните, в съответствие с международното право и взимайки предвид характеристиките на всяка специално защитена територия, предприемат мерките, които се изискват, и по-специално:а) укрепване прилагането на другите протоколи на Конвенцията и други договори, уреждащи същата сфера, по които са страни;б) забрана за разтоварване или изхвърляне на отпадъци и други вещества, които, вероятно, пряко или косвено увреждат целостта на специално защитените територии;в) регулиране преминаването на кораби, както и престоя им на пристанищата и пускането на котва;г) регулиране въвеждането на всякакви видове, които не са характерни за дадената специално защитена територия или на генетично модифицирани видове, като и въвеждането или повторното въвеждане на видове, които са или са били представени в специално защитена територия;д) регулиране или забрана на всякакви дейности, включващи проучване или изменение на почвата или проучване на подпочвения слой на земната територия, морското дъно или неговия подпочвен слой;е) регулиране на всякакви научно-проучвателни дейности;ж) регулиране или забрана на риболова, лова, затварянето на животни и събирането на растения или тяхното разрушаване, както и търговията с животни, части от тях, растения, части от растения, които произлизат от специално защитени територии;з) регулиране и, ако е необходимо, забрана на всякакви видове дейности или актове, за които е вероятно да навредят или нарушат видовете или могат да поставят в опасност състоянието на съхраняване на екосистемата или видовете или могат навредят на природните и културни характеристики на специално защитените територии;и) всякакви други мерки, които имат за цел защитаване на екологичните и биологични процеси и ландшафта.Член 7Планиране и управление1. Страните, в съответствие с правилата на международното право, приемат мерки за планиране, управление, контрол и мониторинг на специално защитените територии.2. Такива мерки включват за всяка специално защитена територия:а) разработване и приемане на план за управление, при който се определят правната и институционална рамка и мерките за управление и защита, които могат да


text: се прилагат;б) продължителен мониторинг на екологичните процеси, местообитанията, динамиката на популацията, ландшафта, както и въздействието на човешките дейности;в) активно включване на местните общности и населението, когато е уместно, в управлението на специално защитените територии, включително съдействие от страна на местните жители, които могат да бъдат засегнати от създаването на такива територии;г) приемането на механизми за финансиране въвеждането и управлението на специално защитени територии, както и развитие на дейностите, които гарантират, че управлението съответства на целите, за които са създадени тези територии;д) регулиране на дейностите, по начин, по които те да съответстват на целите, за които са създадени специално защитените територии и условията за получаване на съответните разрешения;е) обучение на ръководителите и квалифицирания технически персонал, както и разработване на инфраструктурата.3. Страните гарантират, че националните планове за реагиране при непредвидими ситуации съдържат мерки за реагиране при инциденти, които могат да причинят вреди или да представляват заплаха за специално защитените територии.4. Когато се създадат специално защитени територии, които покриват и земна и морска зона, страните полагат усилия, за да гарантират координацията между администрирането и управлението на специално защитените територии като цяло.Раздел 2Специално защитени територии от значение за СредиземномориетоЧлен 8Съставяне на списък със специално защитени територии от значение за Средиземноморието1. С цел да се насърчи сътрудничеството при управлението и съхраняването на природните територии, както и с цел защита на изчезващите видове и техните местообитания, страните съставят "Списък на специално защитените територии от значение за Средиземноморието", наричан по-долу "ССЗТС списък".2. ССЗТС списъкът може да включва обекти, които:- са от значение за съхраняването на компонентите на биологическото разнообразие в Средиземноморието,- са включени екосистеми, специфични за областта на Средиземноморието, или местообитания на застрашени видове,- представляват специален интерес за научните, естетични, културни и образователни нива.3. Страните се съгласяват:а) да признаят значението на тези територии за Средиземноморието;б) да спазват мерките, приложими към специално защитените територии от значение за Средиземноморието и да не разрешават, нито да предприемат някакви дейности, които могат да се в противоречие с целите, за които са създадени специално защитените територии от значение за Средиземноморието.Член 9Процедура за създаване и изброяване на специално защитени територии от значение за Средиземноморието1. Специално защитените територии от значение за Средиземноморието могат да бъдат създадени, следвайки процедурата, създадена в параграфи 2—4 от настоящия член; в буква а) морските и крайбрежни зони, попадащи под суверенитета и юрисдикцията на страните; в буква б) зоните, които частично или изцяло, попадат в открито море.2. Предложения за включване в списъка могат да се правят:а) от заинтересуваната страна, ако територията се намира в зона, която вече е разграничена, и над която има суверенитет и юрисдикция;б) от две или повече съседни заинтересовани страни, ако зоната се намира, изцяло или отчасти в открито море;в) от съседни засегнати страни относно зоните, където границите на националния суверенитет или юрисдикция още не са определени.3. Страните, които направят предложение за включване в ССЗТС списъка, предоставят на центъра първоначален доклад, съдържащ информация за географското разположение на зоната, нейните физически и екологични характеристики, правен статут, планове за управление и средствата за тяхното прилагане, както и изложение, с които се мотивира важността за Средиземноморието:а) когато предложението е направено,


text: съгласно параграф 2, букви б) и в) от настоящия член, съседните засегнати страни извършват взаимни консултации с оглед гарантиране съвместимостта на предложените мерки за защита и управление, както и относно начините за тяхното прилагане;б) предложенията, направени съгласно параграф 2 от настоящия член, посочват и мерките за защита и управление, които се прилагат за съответната територия, както и начините за тяхното прилагане.4. Процедурата за включване в списъка на предложените територии е следната:а) за всяка територия, предложението се изпраща до националния координатор, които проверява съответствието с общите насоки и критерии, приети съгласно член 16;б) ако предложение, направено съгласно параграф 2, буква а) от настоящия член, съответства на насоките и общите критерии, организацията, след направена оценка, информира събранието на страните, което взима решение за включване на територията в ССЗТС списъка;в) ако предложение, направено съгласно параграф 2, буква а) от настоящия член съответства на насоките и общите критерии, центърът го препраща на организацията, която информира събранието на страните. Решението да се включи територията в ССЗТС списъка се взема със консенсус от страните, които също така одобряват мерките за управление, които ще се прилагат към територията.5. Страните, които предлагат включване на територия в списъка, прилагат мерки за защита и съхранение, определени в параграф 3 от настоящия член. Страните са задължени да спазват правилата посочени в него. Центърът информира компетентните международни организации за списъка и мерките, които се предприемат в специално защитените територии от значение за Средиземноморието.6. Страните могат да преглеждат и променят ССЗТС списъка. С тази цел, Центърът подготвя доклад.Член 10Изменения в статута на специално защитените територии от значение за СредиземномориетоИзмененията в границите или правните статути на специално защитените територии от значение за Средиземноморието или премахването на цялата или на части от такава територията, не се допуска, освен ако няма важна причина за това, взимайки предвид нуждата от запазване на околната среда и спазване на задълженията, залегнали в настоящия протокол и се спазва процедура, подобна на тази, която съществува за създаването на специално защитените територии от значение за Средиземноморието и тяхното включване в списъка.ЧАСТ IIIЗАЩИТА И СЪХРАНЕНИЕ НА ВИДОВЕТЕЧлен 11Национални мерки за защита и съхраняване на видовете1. Страните управляват видовете във флората и фауната с цел да ги поддържат в състояние, благоприятно за съхраняване.2. Страните, в териториите, които попадат под обхвата на техния суверенитет или национална юрисдикция, определят и съставят списъци със застрашените и изчезващи видове от флората и фауната и съгласуват статута на защита на всички видове. Страните регулират и, когато е уместно, забраняват дейности, които имат вредно влияние върху такива видове и техните местообитания и управляват, планират и прилагат други мерки за да гарантират благоприятното състояние за съхраняване на такива видове.3. По отношение на защитените видове от фауната, страните контролират и, когато е уместно, забраняват:а) хващането, притежаването или убиването (включително, доколкото е възможно, случайното хващане, притежаване или убиване), търговията, пренасянето или излагането за търговски цели на тези видове, техните яйца, части от тях или продукти;б) доколкото е възможно, нарушаването на дивата фауна, и по-специално по време на размножителния период, инкубацията, хибернацията или миграцията, както и други периоди на биологически стрес.4. Като допълнение към


text: мерките, определени в предишния параграф, страните координират техните усилия чрез двустранни или многостранни действия, включително, ако е необходимо, чрез споразумения за защита и възстановяване на мигриращите видове, чийто обхват, надхвърля териториите, който са предмет на настоящия протокол.5. По отношение на защитените видове флора и техни части и продукти, страните регулират и, ако е уместно, забраняват всички форми на разрушаване и нарушаване, включително бране, събиране, отрязване, изкореняване, притежание на, търговията с или пренасянето и излагането с търговски цели на такива видове.6. Страните определят и приемат мерки и планове по отношение на ex situ възпроизвеждането, по-специално затворена селекция на защитената фауна и размножаването на защитената флора.7. Страните полагат усилия, пряко или чрез центъра, да се консултират с държавите, които не са страни по настоящия протокол, с оглед на координирането на техните усилия за управление и защита на застрашените и изчезващи видове.8. Страните приемат разпоредби, когато е възможно, за връщане обратно на защитени видове, които са били изнесени или държани неправомерно. Страните трябва да положат усилия да въведат отново такива екземпляри в техните естествени местообитания.Член 12Съвместни мерки за защита и съхраняване на видовете1. Страните приемат съвместни мерки, за да гарантират защитата и съхраняването на флората и фауната, изброени в приложенията на настоящия протокол, засягащи списъка със застрашени или изчезващи видове и списъка с видове, чиято експлоатация е регулирана.2. Страните гарантират максимално възможната защита и възстановяване на видовете на флората и фауната, изброени в приложението относно списъка на застрашени или изчезващи видове, чрез приемане на национално ниво на мерките, посочени в параграфи 3 и 5 от член 11 от настоящия протокол.3. Страните забраняват разрушаването и увреждането на местообитанията на видовете, изброени в приложението относно списъка на застрашените или изчезващи видове, и определят и прилагат планове за действие за тяхното съхраняване и възстановяване. Те продължават да си сътрудничат при прилагането на съответните планове за действие, които вече са приети.4. Страните, в сътрудничество с компетентните международни организации, предприемат всички необходими мерки за да гарантират съхраняването на видовете, изброени в приложението относно списъка на видовете, чиято експлоатация се регулира, като в същото време разрешават и регулират експлоатацията на тези видове, така че да гарантират и поддържат тяхното състояние, благоприятно за съхраняване.5. Когато териториите със застрашени или изчезващи видове, обхващат зони от двете страни на националната граница или на границата, която разделя териториите или зоните, предмет на суверенитета или националната юрисдикция на две страни по настоящия протокол, тези страни си сътрудничат с оглед гарантиране защитата и съхраняването и, ако е необходимо, на възстановяването на такива видове.6. При условие, че не са на разположение други задоволителни решения и че освобождаването не уврежда оцеляването на популацията или на някой от видовете, страните могат да разрешат освобождаване от забраната, предписана за защита на видовете, изброени в приложенията на настоящия протокол за научни, образователни и управленски цели, необходими за да се гарантира оцеляването на видовете или за да се предотвратят значителни увреждания. Страните се уведомяват за такова освобождаване.Член 13Въвеждане на нехарактерни или генетично модифицирани видове1. Страните предприемат необходимите мерки за регулиране на умишленото или случайно въвеждане на нехарактерни или генетично модифицирани видове


text: в дивата природа и забранява тези, които могат да имат вредно въздействие върху екосистемите, местообитанията или видовете в териториите, където се прилага настоящия протокол.2. Страните полагат усилия да прилагат всички възможни мерки за премахване на видовете, които вече са били въведени, когато, след научна оценка, стане ясно, че такива видове причиняват или е вероятно да причинят вреди на екосистемите, местообитанията или видовете в тази територия, в която се прилага настоящия протокол.ЧАСТ IVОБЩИ РАЗПОРЕДБИ ЗА ЗАЩИТЕНИТЕ ТЕРИТОРИИ И ВИДОВЕЧлен 14Изменения към приложенията1. Процедурите за изменения на приложенията към настоящия протокол са тези, уредени в член 17 от Конвенцията.2. Всички изменения, предложени на събранието на страните са предмет на предварителна оценка от събранието на националните координатори.Член 15ИнвентаризацияВсяка страна извършва пълна инвентаризация на:а) териториите, над които има суверенитет и юрисдикция, които съдържат редки или крехки екосистеми, които са източник на биологичното разнообразие и са от важно значение за застрашените или изчезващи видове;б) видове на флората и фауната, които са застрашени или изчезващи.Член 16Насоки и общи критерииСтраните приемат:а) общи критерии за избор на защитени морски или крайбрежни територии, които могат да бъдат включени в ССЗТС списъка, които е приложен към настоящия протокол;б) общи критерии за включване на допълнителни видове към приложенията;в) насоки за създаване и управление на специално защитени територии.Критериите и насоките, посочени в първата алинея, букви б) и в), могат да се изменят от събранието на страните въз основа на предложния, направени от една или повече от страните.Член 17Оценка на въздействието върху околната средаПри процеса на планиране, който води до взимането на решения относно промишлени и други проекти и дейности, които значително могат да въздействат върху защитените територии и местообитанията в тях, страните правят оценка и взимат предвид възможното пряко и косвено, незабавно или дългосрочно въздействие, включително натрупващото се въздействие на планираните проекти и дейности.Член 18Интеграция на традиционните дейности1. При определяне на мерките за защита, страните вземат предвид традиционните средства за съществуване и културната дейност на местното население. Страните разрешават изключения, ако е необходимо, за да се отговори на такива нужди. Нито едно изключение, разрешено поради такава причина не може да:а) застрашава нито поддържането на екосистемите, защитени съгласно настоящия протокол, нито биологичните процеси, които поддържат тези екосистеми;б) причини нито изчезването на, нито значителното намаляване в броя на отделните видове, които съставят популацията или видовете от флората и фауната, по-специално застрашените, изчезващите, мигриращите и ендемичните видове;2. Страните, които разрешат изключения от мерките за защита, информират съответно страните.Член 19Публичност, информация, достъп на гражданите и обучение1. Страните осигуряват необходимата публичност при създаването на специално защитени територии, техните граници, приложими разпоредби и при определяне на защитените видове, техните местообитания и приложими разпоредби.2. Страните полагат усилия да информират гражданите за специално защитените територии и видовете, както и относно научните познания, които може да се извлекат от гледна точка на естественото съхраняване и други аспекти. Такава информация заема съответното си място в програмите за обучение. Страните също полагат усилия за насърчат участието на гражданите и техните организации при предприемането на мерки, които са необходими за защита на териториите и съответните видове, включително при извършването на оценки за въздействие върху


text: околната среда.Член 20Научни, технически и управленски проучвания1. Страните насърчават и разработват научни и технически проучвания по отношение целите на настоящия протокол. Те също така насърчават и разработват проучвания относно устойчивото използване на специално защитените територии и управлението на защитените видове.2. Страните се консултират, когато е необходимо, помежду си и с компетентните международни организации с оглед определянето, планирането и предприемането на научни и технически проучвания и програми за мониторинг, необходими за идентификацията и мониторинга на защитените територии и видове и с оглед извършването на оценка на ефективността на мерките, предприети при изпълнението на плановете за управление и възстановяване.3. Страните обменят, пряко или косвено чрез центъра, научна и техническа информация относно съществуващите и планирани проучвания и програми за мониторинг и резултатите от тях. Те координират техните програми за проучвания и мониторинг, до възможно най-пълна степен, и полагат съвместни усилия при определяне и стандартизиране на техните процедури.4. При техническите и научни проучвания, страните дават приоритет на специално защитените територии от значение за Средиземноморието и видовете, които са посочени в приложенията на настоящия протокол.Член 21Взаимно съдействие1. Страните, пряко или със съдействието на центъра или международните организации, създават програми за сътрудничество с цел координация при създаването, съхраняването, планирането и управлението на специално защитените територии, както и при избора, управлението и съхраняването на защитените видове. Необходимо е да се осигури периодичен обмен на информация относно характеристиките на защитените територии и видове, придобития опит и проблемите, с които са се сблъскали.2. Страните, при първа възможност, съобщават за всяка ситуация, която може да застраши екосистемите на специално защитените територии или оцеляването на защитените видове от флората и фауната, на другите страни, на центъра и на държавите, които могат да бъдат засегнати.Член 22Взаимно сътрудничество1. Страните си сътрудничат, пряко или със съдействието на центъра или заинтересуваните международни организации, при определянето, финансирането и прилагането на програми за взаимно сътрудничество и сътрудничество с развиващите се държави, като отговарят на нуждата с оглед прилагането на настоящия протокол.2. Тези програми включват обучението на гражданите по отношение на околната среда, обучение на научния, технически и управленски персонал, научни проучвания, постиженията, употреба, дизайн и разработване на подходящо оборудване и трансфер на технологии при изгодни условия, договорени между заинтересуваните страни.3. Страните, по отношение на взаимното сътрудничество, дават приоритет на специално защитените територии от значение за Средиземноморието и видовете, които са посочени в приложенията на настоящия протокол.Член 23Доклади за странитеСтраните предоставят на обикновеното събрание на страните, доклад за прилагането на настоящия протокол, и по-специално относно:а) статута и състоянието на териториите, включени в ССЗТС списъка;б) всякакви изменения при определянето на границите или правния статут на специално защитените територии от значение за Средиземноморието и защитените видове;в) възможните изключения, разрешени съгласно членове 12 и 18 от настоящия протокол.ЧАСТ VИНСТИТУЦИОНАЛНИ РАЗПОРЕДБИЧлен 24Национални координаториВсяка страна определя национален координатор, който да изпълнява ролята на връзка с центъра относно техническите и научни аспекти при прилагането на настоящия протокол. Националните координатори се срещат периодично, за да изпълняват функциите си, произтичащи от настоящия протокол.Член 25Координация1. Организацията отговаря за координацията по прилагането на настоящия протокол. За тази цел, тя получава подкрепа от центъра, на който може да прехвърлят


text: следните функции:а) оказване съдействие на страните, в сътрудничество с компетентните международни, междуправителствени и неправителствени организации, при:- създаването и управлението на специално защитени територии, в зони, към които се прилага настоящия протокол,- воденето на програми за технически и научни проучвания, както са посочени в член 20 от настоящия протокол,- обмена на научна и техническа информация между страните, както е посочено в член 20 от настоящия протокол,- създаването на планове за управление на специално защитените територии и видове,- разработването на съвместни програми за сътрудничество, съгласно член 21 от настоящия протокол,- разработването на материали, предназначени за обучение на различни групи;б) водене и организиране на срещи на националните координатори и осигуряването на секретарските дейности за тях;в) формулиране на препоръки относно насоките и общите критерии съгласно член 16 от настоящия протокол;г) създаване и актуализиране на база данни на специално защитените територии, защитените видове и други области, засягащи настоящия протокол;д) подготовка на доклади и технически изследвания, които могат да се изискват при прилагането на настоящия протокол;е) разработване и прилагане на програми за обучение, посочени в член 22, параграф 2;ж) сътрудничество с регионалните и международни правителствени и неправителствени организации, заинтересувани от защитата на териториите и видовете, при условие че са взети предвид особеностите на всяка организация и нуждата да се избегне дублиране на дейностите;з) изпълнение на функции, разпределени според плановете за действие, приети в рамките на настоящия протокол;и) изпълнение на други функции, разпределени от страните.Член 26Събрания на страните1. Обикновените събрания на страните по настоящия протокол се провеждат заедно с обикновените събрания на страните по Конвенцията, които се провеждат съгласно член 14 от Конвенцията. Страните могат също така да провеждат извънредни събрания в съответствие с настоящия член.2. Събранията на страните по настоящия протокол са насочени, по-специално, към:а) постоянен преглед приложението на настоящия протокол;б) наблюдаване работата на организацията и на центъра относно прилагането на настоящия протокол и даване на насоки относно следването на приетите политики при осъществяването на техните дейности;в) разглеждане ефикасността на мерките, приети при управлението и защитата на териториите и видовете и преглед на нуждата от други мерки, и по-специално относно приложенията и измененията на настоящия протокол или на неговите приложения;г) приемане на насоки и общи критерии член 16 от настоящия протокол;д) обсъждане на докладите, представени от страните съгласно член 23 от настоящия протокол, както и друга информация, отнасяща се до темата, която страните предават чрез центъра;е) даване на препоръки на страните относно мерките, които ще бъдат приети при прилагането на настоящия протокол;ж) извършване проверка на препоръките от събранията на националните координатори съгласно член 24 от настоящия протокол;з) вземането на решения за включването на територии в ССЗТС списъка в съответствие с член 9, параграф 4 от настоящия протокол;и) извършване на проверка, когато е уместно, по други въпроси, засягащи настоящия протокол;й) дискутиране и оценка на изключенията, разрешени от страните в съответствие с членове 12 и 18 от настоящия протокол.ЧАСТ VIЗАКЛЮЧИТЕЛНИ РАЗПОРЕДБИЧлен 27Отражение на протокола върху вътрешното законодателствоРазпоредбите на настоящия протокол не засягат правото на страните да приемат по-строги вътрешни мерки за прилагането на настоящия протокол.Член 28Отношения с трети страни1. Страните канят държавите, които не са страни по настоящия


text: протокол и международните организации да си сътрудничат при прилагането на настоящия протокол.2. Страните поемат задължението да приемат подходящите мерки, съответстващи на международното право, за да гарантират, че никоя от страните не извършва дейности, които противоречат на принципите и целите на настоящия протокол.Член 29ПодписванеНастоящият протокол е отворен за подписване в Барселона на 10 юни 1995 г. и в Мадрид от 11 юни 1995 г. до 10 юни 1996 г. за всяка от страните по Конвенцията.Член 30Ратификация, приемане или одобрениеНастоящият протокол е предмет на ратификация, приемане или одобрение. Документите по ратификация, приемане или одобрение се депозират в правителството на Испания, което осъществява функциите на депозитар.Член 31ПрисъединяванеОт 10 юни 1996 г., настоящият протокол е отворен за присъединяване от всяка държава или регионална икономическа групировка, която е страна по Конвенцията.Член 32Влизане в сила1. Настоящият протокол влиза в сила на тридесетия ден, следващ деня на депозирането на шестия инструмент за ратификация, приемане или одобрение на, или присъединяване към протокола.2. От датата на неговото влизане в сила, протоколът заменя Протокола относно специално защитените средиземноморски територии от 1982 г., при уреждането на отношенията между страните по двата инструмента.В доказателство за което, долуподписаните, надлежно упълномощени представители, полагат подписите си под настоящото споразумение.Съставено в Барселона на 10 юни 1995 година в един екземпляр на арабски, английски, френски и испански език, като текстовете на всеки един от тези езици са еднакво автентични, за подписване от всяка от страните по Конвенцията.--------------------------------------------------ПРИЛОЖЕНИЕ IОБЩИ КРИТЕРИИ ЗА ИЗБОР НА ЗАЩИТЕНИ МОРСКИ И КРАЙБРЕЖНИ ТЕРИТОРИИ, КОИТО МОГАТ ДА БЪДАТ ВКЛЮЧЕНИ В ССЗТС СПИСЪКАА. ОБЩИ ПРИНЦИПИСтраните се съгласяват, че следните общи принципи ще ръководят тяхната работа при създаването на ССЗТС списъка.а) Съхраняването на природното наследство е основна цел, която трябва да характеризира специално защитените територии от значение за Средиземноморието. Преследването на други цели, такива като съхраняването на културното наследство и насърчаването на научните проучвания, обучението, участието, сътрудничеството, е също силно желано при специално защитените територии от значение за Средиземноморието и представляват фактор, които дава възможност на площадката да бъде включена в списъка, до степен, до която остава в съответствие с целите за съхраняване.б) Не се поставят ограничения относно общия брой на териториите, включени в списъка или относно броя на териториите, които една страна може да предложи за вписване. Въпреки това, страните се съгласяват, че площадките ще бъдат избрани въз основа на научен критерии и ще бъдат включени в списъка съобразно техните качества; те, следователно, трябва да покриват критериите, създадени от протокола, както и съществуващите вече критерии.в) Включените специално защитените територии от значение за Средиземноморието и тяхното географско разпространение трябва да са представителни за средиземноморския район и неговото биоразнообразие. С тези цел, списъкът трябва да представя най-високия брой възможни видове местообитания и екосистеми.г) Специално защитените територии от значение за Средиземноморието представляват ядрото на мрежа, която цели ефективното съхраняване на средиземноморското наследство. За да се постигнат тези цели, страните укрепват своето сътрудничество на двустранна и многостранна основа в сферата на съхраняването и управлението на естествените площадки и особено чрез създаването на трансгранични специално защитени територии от значение за Средиземноморието.д) Площадките, които са включени в ССЗТС списъка трябва да


text: имат стойността на образец или модел за защита на природното наследство в региона. За тази цел, страните гарантират, че площадките, които са включени в списъка, притежават адекватния правен статут, мерки за защита и методи и средства за управление.Б. ОСНОВНИ ХАРАКТЕРИСТИКИ НА ТЕРИТОРИИТЕ, КОИТО МОГАТ ДА БЪДАТ ВКЛЮЧЕНИ В ССЗТС СПИСЪКА1. За да бъде включена в ССЗТС списъка, една територия трябва да покрива поне един от основните критерии, посочени в член 8, параграф 2 от Протокола. Една територия може да покрие няколко от тези критерии, което не дава предимство за нейното включване в списъка.2. Ценността за региона е основно изискване една територия да бъде включена в ССЗТС списъка. При оценка интереса за Средиземноморието, могат да се използват следните критерии:а) УникалностТериторията съдържа уникални или редки екосистеми, или редки или ендемични видове.б) Представителност в природатаНа територията се извършват много характерни екологични процеси и има висока представителност на общности или видове местообитания или други природни характеристики. Представителността е степен, до която на една територия има представители на вид местообитание, екологичен процес, биологическа общност, физикогеографска характеристика или други природни особености.в) РазнообразиеТериторията притежава висока степен на разнообразие от видове, общности, местообитания и екосистеми.г) Естествена природаТериторията притежава висока степен на естествена природа като резултат от липсата на или ниското ниво на нарушаване или влошаване в резултат на човешка намеса.д) Присъствие на местообитания, които са особено важни за застрашените, изчезващи или ендемични видове.е) Културна представителностТериторията притежава висока стойност по отношение на културната представителност, поради съществуването на традиционни дейности, съобразени с околната среда, интегрирани с природата, които поддържат съществуването на местната популация.3. За да бъде включена в ССЗТС списъка, една територия с научни, образователни или естетични интереси може, съответно да има и определена стойност за извършване на проучвания в областта на природните науки или за дейности по обучение за околната среда или предоставяне на информация или притежава изключителни природни особености, пейзажи или морски пейзажи.4. Освен основните критерии, посочени в член 8, параграф 2 от Протокола, определен брой други характеристики и фактори трябва да се вземат предвид като благоприятни при включването на площадката в списъка. Това включва:а) наличието на заплахи, за които е вероятно да повлияят на екологичната, биологичната, естетичната и културна стойност на територията;б) включването и активното участие на гражданите най-общо, и по-специално на местните общности, в процесите на планиране и управление на територията;в) съществуването на орган, представляващ гражданите, професионалния, неправителствения сектори и научната общност, включени в тази територия;г) съществуването на възможности за устойчиво развитие на територията;д) съществуването на интегрирани планове за управление на крайбрежието, по смисъла на член 4, параграф 3, буква д) от Конвенцията.В. ПРАВЕН СТАТУТ1. Всички територии, които могат да се включат в ССЗТС списъка трябва да имат правен статут, който да гарантира тяхната ефективна дългосрочна защита.2. За да бъде включена в ССЗТС списъка, една територия, която се намира в зона, която вече е определена от страна като част от нейния суверенитет или юрисдикция, трябва да имат статут на защита, признат от засегнатата страна.3. В случаите, когато територията е намира, изцяло или отчасти, в открито море или в зона, където границите на националните суверенитети или юрисдикции


text: още не са определени, правният статут, планът за управление, приложимите мерки и другите елементи, посочени в член 9, параграф 3 от Протокола ще се определят от съседните страни, заинтересувани от включването на територията в ССЗТС списъка.Г. ЗАЩИТА, ПЛАНИРАНЕ И УПРАВЛЕНИЕ НА МЕРКИТЕ1. Целите по съхраняване и управление трябва да са ясно определени в разпоредбите за всяка площадка и представляват основа за оценка на адекватността на приетите мерки и ефективността на тяхното прилагане при прегледа на ССЗТС списъка.2. Защитата, планирането и управлението на мерките, които се прилагат за всяка територия, трябва да са адекватни с постигането на целите за съхраняване и управление, създадени за всяка площадка в краткосрочен и дългосрочен план, като обръщат особено внимание и на заплахите за тях.3. Защитата, планирането и управлението на мерките трябва да се основава на адекватните знания на елементите от естествената околна среда и социално-икономическите и културни фактори, които характеризират всяка територия. В случаите на липса в основните познания, на територията, която е предложена за включване в ССЗТС списъка, трябва да има програма за събиране на липсващите данни и информация.4. Компетентността и отговорността по отношение администрирането и прилагането на мерките за съхраняване на предложените за включване в ССЗТС списъка територии, трябва да са ясно определени в разпоредбите, управляващи всяка територия.5. По отношение на специфичните характеристики на всяка защитена площадка, при предприемане на мерки за защита на специално защитените територии от значение за Средиземноморието, се вземат предвид следните аспекти:а) усъвършенстване на разпоредбите за разтоварване или изхвърляне на отпадъци и други вещества, които, вероятно, пряко или косвено увреждат целостта на специално защитените територии;б) усъвършенстване на разпоредбите за въвеждане или повторно въвеждане на всякакви видове в територията;в) уреждане на всяка дейност или акт, които вероятно ще навредят или нарушат видовете, или които могат да застрашат състоянието на съхраняване на екосистемите или видовете или могат да повредят природното, културно или естетически характеристики на територията;г) разпоредбите, които се прилагат за териториите, които заобикалят въпросната територия.6. За да бъде включена в ССЗТС списъка, защитената територия трябва да има орган за управление, който има достатъчно правомощия, както и средства и човешки ресурси за да предотврати и/или контролира дейностите, които вероятно противоречат на целите, за които са създадени защитените територии.7. За да бъде включена в ССЗТС списъка, защитената територия трябва да има план за управление. Основните правила в този план за управление трябва да се изработят от включването в списъка и да бъдат приложени незабавно. В срок от три години след включването на територията, трябва да се представи подробен план за действие. Не спазването на това задължение води до отстраняване на площадката от списъка.8. За да бъде включена в ССЗТС списъка, защитената територия трябва да има програма за мониторинг. Тази програма включва идентификация и мониторинг на определен брой значителни параметри за въпросната територия, което да позволи оценка на статута и територията, както и на ефективността на приложените мерки за защита и управление, така че да могат да се приспособят, ако това е необходимо. За тази цел се извършват необходимите допълнителни проучвания.--------------------------------------------------ПРИЛОЖЕНИЕ IIСПИСЪК СЪС ЗАСТРАШЕНИТЕ ИЛИ ИЗЧЕЗВАЩИ ВИДОВЕMagnoliophytaPosidonia oceanicaZostera marinaZostera noltiiChlorophytaCaulerpa ollivieriPhaeophytaCystoseira amentacea (including


text: var. stricta et var. spicata)Cystoseira mediterraneaCystoseira sedoidesCystoseira spinosa (including C. adriatica)Cystoseira zosteroidesLaminaria rodrigueziiRhodophytaGoniolithon byssoidesLithophyllum lichenoidesPtilophora mediterraneaSchimmelmannia shousboeiPoriferaAsbestopluma hypogeaAplysina sp. plur.Axinella cannabinaAxinella polypoidesGeodia cydoniumIrcinia foetidaIrcinia pipettaPetrobiona massilianaTethya sp. plur.CnidariaAstroides calycularisErrina asperaGerardia savagliaEchinodermataAsterina panceriiCentrostephanus longispinusOphidiaster ophidianusBryozoaHornera lichenoidesMolluscaRanella olearia (= Argobuccinum olearium = A. giganteum)Charonia lampas (= Ch. rubicunda = Ch. nodifera)Charonia tritonis (= Ch. seguenziae)Dendropoma petraeumErosaria spurcaGibbula nivosaLithophaga lithopagaLuria lurida (= Cypraea lurida)Mitra zonataPatella ferrugineaPatella nigraPholas dactylusPinna nobilisPinna rudis (= P. pernula)Schilderia achatideaTonna galeaZonaria pyrumCrustaceaOcypode cursorPachylasma giganteumPiscesAcipenser naccariiAcipenser sturioAphanius fasciatusAphanius iberusCetorhinus maximusCarcharodon carchariasHippocampus ramulosusHippocampus hippocampusHuso husoLethenteron zanandreaiMobula mobularPomatoschistus canestriniiPomatoschistus tortoneseiValencia hispanicaValencia letourneuxiReptilesCaretta carettaChelonia mydasDermochelys coriaceaEretmochelys imbricataLepidochelys kempiiTrionyx triunguisAvesPandion haliaetusCalonectris diomedeaFalco eleonoraeHydrobates pelagicusLarus audouiniiNumenius tenuirostrisPhalacrocorax aristotelisPhalacrocorax pygmaeusPelacanus onocrotalusPelecanus crispusPhoenicopterus ruberPuffinus yelkouanSterna albifronsSterna bengalensisSterna sandvicensisMammaliaBalaenoptera acutorostrataBalaenoptera borealisBalaenoptera physalusDelphinus delphisEubalaena glacialisGlobicephala melasGrampus griseusKogia simusMegaptera novaeangliaeMesoplodon densirostrisMonachus monachusOrcinus orcaPhocoena phocoenaPhyseter macrocephalusPseudorca crassidensStenella coeruleoalbaSteno bredanensisTursiops truncatusZiphius cavirostris--------------------------------------------------ПРИЛОЖЕНИЕ IIIСПИСЪК НА ВИДОВЕТЕ, ЧИЕТО ИЗПОЛЗВАНЕ СЕ РЕГУЛИРАPoriferaHippospongia communisSpongia agaricinaSpongia officinalisSpongia zimoccaCnidariaAntipathes sp. plur.Corallium rubrumEchinodermataParacentrotus lividusCrustaceaHomarus gammarusMaja squinadoPalinurus elephasScyllarides latusScyllarus pigmaeusScyllarus arctusPiscesAlosa alosaAlosa fallaxAnguilla anguillaEpinephelus marginatusIsurus oxyrinchusLamna nasusLampetra fluviatilisPetromyzon marinusPrionace glaucaRaja albaSciaena umbraSquatina squatinaThunnus thynnusUmbrina cirrosaXiphias gladius--------------------------------------------------


text:
 15.3.2018
 BG
 Официален вестник на Европейския съюз
 L 73/19
 РЕШЕНИЕ НА СЪВМЕСТНИЯ КОМИТЕТ НА ЕИП
 No 146/2016
 от 8 юли 2016 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2018/368]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Делегирана директива (ЕС) 2016/585 на Комисията от 12 февруари 2016 г. за изменение, с цел адаптиране към техническия прогрес, на приложение IV към Директива 2011/65/ЕС на Европейския парламент и на Съвета, състоящо се в освобождаване на оловото, кадмия, шествалентния хром и полибромираните дифенилови етери (PBDE) от съответното ограничение по отношение на резервни части, взети обратно от и използвани за ремонт или обновяване на медицински изделия или електронни микроскопи (1) следва да бъде включена в Споразумението за ЕИП.
 (2)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 12р (Директива 2011/65/ЕС на Европейския парламент и на Съвета) от глава XV на приложение II към Споразумението за ЕИП се добавя следното тире:
 „—
 32016 L 0585: Делегирана директива (ЕС) 2016/585 на Комисията от 12 февруари 2016 г. (ОВ L 101, 16.4.2016 г., стр. 12)“.
 Член 2
 Текстовете на Делегирана директива (ЕС) 2016/585 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 9 юли 2016 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 8 юли 2016 година.
 За Съвместния комитет на ЕИП
 Председател
 Bergdís ELLERTSDÓTTIR
 (1) ОВ L 101, 16.4.2016 г., стр. 12.
 (*1) Без отбелязани конституционни изисквания.


text:
 Важна правна забележка
 |
 22009A0325(01)
 Размяна на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им
 Официален вестник n° L 079 , 25/03/2009 стр. 0049 - 0059
 ПРЕВОДРазмяна на писма между Европейския съюз и правителството на Кения относно условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето имА. Писмо от Европейския съюзНайроби, 6 март 2009 г., 10:15 ч.Уважаеми господине,Във връзка с писмото ми от 14 ноември 2008 г. и вашето писмо от 5 декември 2008 г. имам честта да потвърдя намерението на Европейския съюз да сключи с правителството на Кения размяна на писма с оглед определяне на условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им.Тази размяна на писма се сключва в рамките на Съвместно действие 2008/851/ОВППС на Съвета на ЕС от 10 ноември 2008 г. относно военна операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция "Atalanta").Освен това тази размяна на писма не засяга правата и задълженията на участниците по международните споразумения и други правни инструменти за създаване на международни съдилища и трибунали и съответното вътрешно законодателство и се осъществява при пълното спазване на:- резолюции 1814 (2008), 1838 (2008), 1846 (2008), 1851 (2008) на Съвета за сигурност на Организацията на обединените нации (ССООН) и последващите резолюции на ССООН,- Конвенцията на Организацията на обединените нации по морско право от 1982 г. (UNCLOS), по-специално членове 100—107 от нея,- Международното право в областта на правата на човека, включително Международния пакт за граждански и политически права от 1966 г. и Конвенцията против изтезанията и други форми на жестоко, нечовешко или унизително отнасяне или наказание от 1984 г.Във връзка с това имам честта да предложа такива разпоредби, дадени в приложението към настоящото писмо, които определят условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от EUNAVFOR, както и на иззетото имущество в притежание на EUNAVFOR, и относно тяхното третиране след прехвърлянето им.Ще ви бъда признателен, ако потвърдите от името на правителството на Кения, че приемате тези разпоредби.Настоящият инструмент ще бъде прилаган временно от датата на подписването му и ще влезе в сила, след като всяка от страните по него приключи собствените си вътрешни процедури. Настоящият инструмент ще продължи да има действие шест месеца след като всяка страна изпрати на другата подписала страна писмена нотификация относно решение за прекратяване на


text: инструмента. Настоящият инструмент може да бъде изменян по взаимно съгласие между подписалите го страни. Прекратяването на настоящия инструмент не ще засяга правата или задълженията, произтичащи от неговото прилагане преди прекратяването му, включително ползите за всички прехвърляни лица, докато са задържани или наказателно преследвани от Кения.След приключването на операцията, както е посочено в приложението към настоящото писмо, всички ползи за EUNAVFOR, както е посочено в същото приложение, съгласно настоящия инструмент могат да бъдат упражнявани от всяко лице или образувание, посочено от държавата, осъществяваща председателството на Съвета на ЕС. Посочените лица или образувания могат, inter alia, да бъдат дипломатически или консулски служители на тази държава, акредитирани в Кения. След приключване на операцията всички нотификации, които трябва да се изпратят до EUNAVFOR съгласно настоящия инструмент, ще бъдат изпратени до държавата, осъществяваща председателството на Съвета на ЕС.Моля, приемете, господине, моите най-високи почитания.За Европейския съюзПРИЛОЖЕНИЕРАЗПОРЕДБИ ОТНОСНО УСЛОВИЯТА ЗА ПРЕХВЪРЛЯНЕ В РЕПУБЛИКА КЕНИЯ НА ЛИЦА, ЗАПОДОЗРЕНИ В ПИРАТСТВО, КАКТО И НА ИЗЗЕТОТО ИМУЩЕСТВО ОТ ВОЕННОМОРСКИТЕ СИЛИ, РЪКОВОДЕНИ ОТ ЕВРОПЕЙСКИЯ СЪЮЗ1. ОпределенияЗа целите на настоящата размяна на писма:а) "военноморски сили, ръководени от Европейския съюз (EUNAVFOR)" означава военните щабове на ЕС и националните контингенти, участващи в операцията на ЕС "Atalanta", техните плавателни съдове, въздухоплавателни средства и имущество;б) "операция" означава подготовката, установяването, изпълнението и поддръжката на военната мисия, провеждана съгласно Съвместно действие 2008/851/ОВППС на Съвета на ЕС или последващите го актове;в) "командващ операцията на ЕС" означава командващият операцията;г) "командващ силите на ЕС" означава командващият в мястото на действията съгласно определението в член 1, параграф 2 от Съвместно действие 2008/851/ОВППС на Съвета на ЕС;д) "национални контингенти" означава подразделения и плавателни съдове на държавите-членки на Европейския съюз и на други държави, участващи в операцията;е) "изпращаща държава" означава всяка държава, която е предоставила национален контингент на EUNAVFOR;ж) "пиратство" означава пиратство съгласно определението в член 101 от UNCLOS;з) "прехвърлено лице" означава всяко лице, заподозряно като имащо намерение да извърши, извършващо или извършило пиратски действия, прехвърлено от EUNAVFOR в Кения съгласно настоящата размяна на писма.2. Общи принципиа) Кения ще приема, по искане на EUNAVFOR, прехвърлянето на лица, задържани от EUNAVFOR във връзка с пиратство, както и на свързаното с тях имущество, иззето от EUNAVFOR, и ще предава такива лица и имущество на компетентните органи за целите на разследването и наказателното преследване.б) При действията си съгласно настоящата размяна на писма EUNAVFOR ще прехвърля лица или имущество само на кенийските правоприлагащи органи.в) Подписалите страни потвърждават, че лицата, прехвърляни съгласно настоящата размяна на писма, както преди, така и след прехвърлянето ще бъдат третирани хуманно и в съответствие с международните задължения в областта на правата на човека, включително забраната за изтезания и жестоко, нечовешко или унизително отнасяне или наказание, забраната за произволното задържане и в съответствие с изискването за справедлив съдебен процес.3. Третиране, наказателно преследване и съдебен процес на прехвърлените лицаа) Всяко прехвърлено лице ще се третира по хуманен начин и няма да се подлага на изтезания или на жестоко, нечовешко или унизително отнасяне или наказание, ще получава подходящо настаняване и храна, достъп до медицинска помощ и ще може свободно да упражнява правото си на вероизповедание.б) Всяко прехвърлено


text: лице се изправя своевременно пред съдия или друго длъжностно лице, упълномощено от закона да изпълнява съдебни функции, което незабавно се произнася относно законността на неговото задържане и постановява освобождаването му, в случай че задържането е незаконно.в) Всяко прехвърлено лице има право делото му да бъде гледано в разумен срок или да бъде освободено.г) При определяне на каквото и да е наказателно обвинение срещу него всяко прехвърлено лице има право на справедливо и публично гледане на неговото дело от компетентен, независим и безпристрастен съд, създаден в съответствие със закона.д) Всяко прехвърлено лице, обвинено в извършване на престъпление, се смята за невинно до доказване на вината му в съответствие със закона.е) При определянето на каквото и да е наказателно обвинение срещу него всяко прехвърлено лице има право, при пълно равенство, на следния минимум от гаранции:1) да бъде незабавно и в подробности информирано за характера и причините за обвинението срещу него на разбираем за него език;2) да има достатъчно време и възможности за подготовка на своята защита и да ползва адвокат по свой избор;3) да бъде съдено без излишно забавяне;4) да бъде съдено в негово присъствие и да се защитава лично или да ползва адвокат по свой избор; ако не ползва правна защита, да бъде информирано за това си право; ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;5) да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изисква призоваването и разпитът на свидетелите на защитата да се извършват при същите условия както на свидетелите на обвинението;6) да ползва безплатно услугите на преводач, ако не разбира или не говори езика, използван в съда;7) да не бъде принуждавано да свидетелства срещу себе си или да се признава за виновно;ж) всяко прехвърлено лице, осъдено за престъпление, ще има право установяването на виновността му и присъдата му да бъдат преразглеждани от или обжалвани пред висшестоящ съд съгласно правото на Кения;з) Кения не предава никое прехвърлено лице на друга държава за разследване или наказателно преследване без предварителното писмено съгласие на EUNAVFOR.4. Смъртно наказаниеНа никое прехвърлено лице не може да се налага смъртно наказание. Кения в съответствие с приложимото законодателство ще вземе мерки, за да гарантира, че всяко смъртно наказание се заменя с наказание лишаване от свобода.5. Досиета и нотификацииа) Всяко прехвърляне подлежи на отразяване в подходящ документ, подписан от представител на EUNAVFOR и представител на компетентните правоприлагащи органи на Кения.б) EUNAVFOR ще предоставя на Кения досиета за задържането за всяко прехвърлено лице. Тези досиета ще включват, по възможност, сведения за физическото състояние на прехвърленото лице по време на задържането, времето на предаване на кенийските органи, причината за задържането му, времето и мястото на началото на задържането му, както и всяко взето решение във връзка със задържането му.в) Кения ще носи отговорност за воденето на точен отчет за всички прехвърлени лица, което включва, без да се ограничава до, поддържането на досиета за всяко иззето имущество, за физическото състояние на лицата, местонахождението на


text: местата на задържане, всяко обвинение срещу тях и всяко важно решение, взето в хода на наказателното преследване и съдебния процес.г) Тези досиета ще се предоставят на представителите на ЕС и на EUNAVFOR по писмено искане, отправено до кенийския министър на външните работи.д) Освен това Кения ще нотифицира EUNAVFOR за мястото на задържане на всяко лице, прехвърлено по силата на настоящата размяна на писма, за всяко влошаване на неговото физическо състояние и за всички твърдения за евентуално неподходящо третиране. Представителите на ЕС и EUNAVFOR имат достъп до всяко лице, прехвърлено по силата на настоящата размяна на писма, през периода на задържането му и имат право да го разпитват.е) На националните и международните хуманитарни агенции, по тяхно искане, ще се разрешава да посещават лица, прехвърлени по силата на настоящата размяна на писма.ж) С цел да се осигури предоставянето на своевременна помощ от EUNAVFOR на Кения с присъствие на свидетели от EUNAVFOR и представяне на съответни доказателства, Кения ще нотифицира EUNAVFOR за намерението си да започне съдебно наказателно производство срещу всяко прехвърлено лице, както и за графика за представяне на доказателствата и за провеждане на съдебните заседания.6. Предоставяне на помощ от EUNAVFORа) В рамките на средствата и възможностите си EUNAVFOR предоставя на Кения всякаква помощ във връзка с разследването и наказателното преследване на прехвърлените лица.б) По-специално EUNAVFOR ще:1) предава досиетата за задържането, съставени съгласно параграф 5, буква б) от настоящата размяна на писма;2) обработва всички доказателства в съответствие с изискванията на компетентните органи на Кения, договорени в разпоредбите за изпълнение, посочени в параграф 9;3) се стреми да представи показания на свидетели или показания под клетва на персонала на EUNAVFOR, участвал в инцидент, във връзка с който лицата са прехвърлени съгласно настоящата размяна на писма;4) предава всяко релевантно иззето имущество в притежание на EUNAVFOR.7. Връзка с други права на прехвърлените лица.Никоя част на настоящата размяна на писма няма за цел дерогация, нито може да се тълкува като дерогираща от права, които прехвърлено лице може да има съгласно приложимото вътрешно или международно право.8. Връзка и споровеа) Всички въпроси, възникнали във връзка с прилагането на настоящите разпоредби, ще се разглеждат съвместно от компетентните органи на Кения и на ЕС.б) Ако не е постигнато предварително споразумение, споровете относно тълкуването или прилагането на настоящите разпоредби се уреждат изключително с дипломатически средства между представителите на Кения и на ЕС.9. Договорености относно изпълнениетоа) За целите на прилагането на настоящите разпоредби въпросите от оперативен, административен и технически характер могат да подлежат на договорености относно изпълнението, които се одобряват от компетентните органи на Кения, от една страна, и компетентните органи на ЕС, както и компетентните органи на изпращащите държави, от друга страна.б) Договорености относно изпълнението могат, inter alia, да обхващат:1) идентификационни данни за компетентните правоприлагащи органи на Кения, на които EUNAVFOR може да предава лица;2) местата за задържане, където ще бъдат държани прехвърлените лица;3) обработката на документи, включително документи, свързани със събирането на доказателства, които ще бъдат предадени на компетентните правоприлагащи органи на Кения при прехвърляне на лице;4) точки за контакт за нотификации;5) формуляри, които да се използват за прехвърлянето;6) предоставяне на


text: техническа помощ, експертна помощ, обучение и друга помощ по искане на Кения с оглед постигането на целите на настоящата размяна на писма.Б. Писмо от Република Кения:Найроби, 6 март 2009 г., 10:15 ч.Уважаеми господине,Имам честта да потвърдя получаването на вашето писмо от 6 март 2009 г. и приложението към него относно реда и условията за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им, със следното съдържание:"Във връзка с писмото ми от 14 ноември 2008 г. и вашето писмо от 5 декември 2008 г. имам честта да потвърдя намерението на Европейския съюз да сключи с правителството на Кения размяна на писма с оглед определяне на условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от военноморските сили, ръководени от Европейския съюз (EUNAVFOR), както и на иззетото имущество в притежание на EUNAVFOR, и относно тяхното третиране след прехвърлянето им.Тази размяна на писма се сключва в рамките на Съвместно действие 2008/851/ОВППС на Съвета на ЕС от 10 ноември 2008 г. относно военна операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция "Atalanta").Освен това тази размяна на писма не засяга правата и задълженията на участниците по международните споразумения и други правни инструменти за създаване на международни съдилища и трибунали и съответното вътрешно законодателство и се осъществява при пълното спазване на:- резолюции 1814 (2008), 1838 (2008), 1846 (2008), 1851 (2008) на Съвета за сигурност на Организацията на обединените нации (ССООН) и последващите резолюции на ССООН,- Конвенцията на Организацията на обединените нации по морско право от 1982 г. (UNCLOS), по-специално членове 100—107 от нея,- Международното право в областта на правата на човека, включително Международния пакт за граждански и политически права от 1966 г. и Конвенцията против изтезанията и други форми на жестоко, нечовешко или унизително отнасяне или наказание от 1984 г.Във връзка с това имам честта да предложа такива разпоредби, дадени в приложението към настоящото писмо, които определят условията и реда за прехвърляне от EUNAVFOR в Кения на лица, заподозрени в извършването на пиратски действия и задържани от EUNAVFOR, както и на иззетото имущество в притежание на EUNAVFOR, и относно тяхното третиране след прехвърлянето им.Ще ви бъда признателен, ако потвърдите от името на правителството на Кения, че приемате тези разпоредби.Настоящият инструмент ще бъде прилаган временно от датата на подписването му и ще влезе в сила, след като всяка от страните по него приключи собствените си вътрешни процедури. Настоящият инструмент ще продължи да има действие шест месеца след като всяка страна изпрати на другата подписала страна писмена нотификация относно решение за прекратяване на инструмента. Настоящият инструмент може да бъде изменян по взаимно съгласие между подписалите го страни. Прекратяването на настоящия инструмент не ще засяга правата или задълженията, произтичащи от неговото прилагане преди прекратяването му, включително ползите за всички прехвърляни лица, докато са задържани


text: или наказателно преследвани от Кения.След приключването на операцията, както е посочено в приложението към настоящото писмо, всички ползи за EUNAVFOR, както е посочено в същото приложение, съгласно настоящия инструмент могат да бъдат упражнявани от всяко лице или образувание, посочено от държавата, осъществяваща председателството на Съвета на ЕС. Посочените лица или образувания могат, inter alia, да бъдат дипломатически или консулски служители на тази държава, акредитирани в Кения. След приключване на операцията всички нотификации, които трябва да се изпратят до EUNAVFOR съгласно настоящия инструмент, ще бъдат изпратени до държавата, осъществяваща председателството на Съвета на ЕС.ПРИЛОЖЕНИЕРАЗПОРЕДБИ ОТНОСНО УСЛОВИЯТА ЗА ПРЕХВЪРЛЯНЕ В РЕПУБЛИКА КЕНИЯ НА ЛИЦА, ЗАПОДОЗРЕНИ В ПИРАТСТВО, КАКТО И НА ИЗЗЕТОТО ИМУЩЕСТВО ОТ ВОЕННОМОРСКИТЕ СИЛИ, РЪКОВОДЕНИ ОТ ЕВРОПЕЙСКИЯ СЪЮЗ1. ОпределенияЗа целите на настоящата размяна на писма:а) "военноморски сили, ръководени от Европейския съюз (EUNAVFOR)" означава военните щабове на ЕС и националните контингенти, участващи в операцията на ЕС "Atalanta", техните плавателни съдове, въздухоплавателни средства и имущество;б) "операция" означава подготовката, установяването, изпълнението и поддръжката на военната мисия, провеждана съгласно Съвместно действие 2008/851/ОВППС на Съвета на ЕС или последващите го актове;в) "командващ операцията на ЕС" означава командващият операцията;г) "командващ силите на ЕС" означава командващият в мястото на действията съгласно определението в член 1, параграф 2 от Съвместно действие 2008/851/ОВППС на Съвета на ЕС;д) "национални контингенти" означава подразделения и плавателни съдове на държавите-членки на Европейския съюз и на други държави, участващи в операцията;е) "изпращаща държава" означава всяка държава, която е предоставила национален контингент на EUNAVFOR;ж) "пиратство"означава пиратство съгласно определението в член 101 от UNCLOS;з) "прехвърлено лице" означава всяко лице, заподозряно като имащо намерение да извърши, извършващо или извършило пиратски действия, прехвърлено от EUNAVFOR в Кения съгласно настоящата размяна на писма.2. Общи принципиа) Кения ще приема, по искане на EUNAVFOR, прехвърлянето на лица, задържани от EUNAVFOR във връзка с пиратство, както и на свързаното с тях имущество, иззето от EUNAVFOR, и ще предава такива лица и имущество на компетентните органи за целите на разследването и наказателното преследване.б) При действията си съгласно настоящата размяна на писма EUNAVFOR ще прехвърля лица или имущество само на кенийските правоприлагащи органи.в) Подписалите страни потвърждават, че лицата, прехвърляни съгласно настоящата размяна на писма, както преди, така и след прехвърлянето ще бъдат третирани хуманно и в съответствие с международните задължения в областта на правата на човека, включително забраната за изтезания и жестоко, нечовешко или унизително отнасяне или наказание, забраната за произволното задържане и в съответствие с изискването за справедлив съдебен процес.3. Третиране, наказателно преследване и съдебен процес на прехвърлените лицаа) Всяко прехвърлено лице ще се третира по хуманен начин и няма да се подлага на изтезания или на жестоко, нечовешко или унизително отнасяне или наказание, ще получава подходящо настаняване и храна, достъп до медицинска помощ и ще може свободно да упражнява правото си на вероизповедание.б) Всяко прехвърлено лице се изправя своевременно пред съдия или друго длъжностно лице, упълномощено от закона да изпълнява съдебни функции, което незабавно се произнася относно законността на неговото задържане и постановява освобождаването му, в случай че задържането е незаконно.в) Всяко прехвърлено лице има право делото му да бъде гледано в разумен


text: срок или да бъде освободено.г) При определяне на каквото и да е наказателно обвинение срещу него всяко прехвърлено лице има право на справедливо и публично гледане на неговото дело от компетентен, независим и безпристрастен съд, създаден в съответствие със закона.д) Всяко прехвърлено лице, обвинено в извършване на престъпление, се смята за невинно до доказване на вината му в съответствие със закона.е) При определянето на каквото и да е наказателно обвинение срещу него всяко прехвърлено лице има право, при пълно равенство, на следния минимум от гаранции:1) да бъде незабавно и в подробности информирано за характера и причините за обвинението срещу него на разбираем за него език;2) да има достатъчно време и възможности за подготовка на своята защита и да ползва адвокат по свой избор;3) да бъде съдено без излишно забавяне;4) да бъде съдено в негово присъствие и да се защитава лично или да ползва адвокат по свой избор; ако не ползва правна защита, да бъде информирано за това си право; ако не разполага със средства за заплащане на адвокат, да му бъде предоставена безплатно служебна защита, когато го изискват интересите на правосъдието;5) да разгледа или да поиска разглеждането на всички представени срещу него доказателства, включително показанията под клетва на свидетелите, извършили ареста, и да изисква призоваването и разпитът на свидетелите на защитата да се извършват при същите условия както на свидетелите на обвинението;6) да ползва безплатно услугите на преводач, ако не разбира или не говори езика, използван в съда;7) да не бъде принуждавано да свидетелства срещу себе си или да се признава за виновно;ж) всяко прехвърлено лице, осъдено за престъпление, ще има право установяването на виновността му и присъдата му да бъдат преразглеждани от или обжалвани пред висшестоящ съд съгласно правото на Кения;з) Кения не предава никое прехвърлено лице на друга държава за разследване или наказателно преследване без предварителното писмено съгласие на EUNAVFOR.4. Смъртно наказаниеНа никое прехвърлено лице не може да се налага смъртно наказание. Кения в съответствие с приложимото законодателство ще вземе мерки, за да гарантира, че всяко смъртно наказание се заменя с наказание лишаване от свобода.5. Досиета и нотификацииа) Всяко прехвърляне подлежи на отразяване в подходящ документ, подписан от представител на EUNAVFOR и представител на компетентните правоприлагащи органи на Кения.б) EUNAVFOR ще предоставя на Кения досиета за задържането за всяко прехвърлено лице. Тези досиета ще включват, по възможност, сведения за физическото състояние на прехвърленото лице по време на задържането, времето на предаване на кенийските органи, причината за задържането му, времето и мястото на началото на задържането му, както и всяко взето решение във връзка със задържането му.в) Кения ще носи отговорност за воденето на точен отчет за всички прехвърлени лица, което включва, без да се ограничава до, поддържането на досиета за всяко иззето имущество, за физическото състояние на лицата, местонахождението на местата на задържане, всяко обвинение срещу тях и всяко важно решение, взето в хода на наказателното преследване и съдебния процес.г) Тези досиета ще се предоставят на представителите на ЕС и на EUNAVFOR по писмено искане, отправено до кенийския министър на външните работи.д) Освен това Кения ще нотифицира EUNAVFOR


text: за мястото на задържане на всяко лице, прехвърлено по силата на настоящата размяна на писма, за всяко влошаване на неговото физическо състояние и за всички твърдения за евентуално неподходящо третиране. Представителите на ЕС и EUNAVFOR имат достъп до всяко лице, прехвърлено по силата на настоящата размяна на писма, през периода на задържането му и имат право да го разпитват.е) На националните и международните хуманитарни агенции, по тяхно искане, ще се разрешава да посещават лица, прехвърлени по силата на настоящата размяна на писма.ж) С цел да се осигури предоставянето на своевременна помощ от EUNAVFOR на Кения с присъствие на свидетели от EUNAVFOR и представяне на съответни доказателства, Кения ще нотифицира EUNAVFOR за намерението си да започне съдебно наказателно производство срещу всяко прехвърлено лице, както и за графика за представяне на доказателствата и за провеждане на съдебните заседания.6. Предоставяне на помощ от EUNAVFORа) В рамките на средствата и възможностите си EUNAVFOR предоставя на Кения всякаква помощ във връзка с разследването и наказателното преследване на прехвърлените лица.б) По-специално EUNAVFOR ще:1) предава досиетата за задържането, съставени съгласно параграф 5, буква б) от настоящата размяна на писма;2) обработва всички доказателства в съответствие с изискванията на компетентните органи на Кения, договорени в разпоредбите за изпълнение, посочени в параграф 9;3) се стреми да представи показания на свидетели или показания под клетва на персонала на EUNAVFOR, участвал в инцидент, във връзка с който лицата са прехвърлени съгласно настоящата размяна на писма;4) предава всяко релевантно иззето имущество в притежание на EUNAVFOR.7. Връзка с други права на прехвърлените лица.Никоя част на настоящата размяна на писма няма за цел дерогация, нито може да се тълкува като дерогираща от права, които прехвърлено лице може да има съгласно приложимото вътрешно или международно право.8. Връзка и споровеа) Всички въпроси, възникнали във връзка с прилагането на настоящите разпоредби, ще се разглеждат съвместно от компетентните органи на Кения и на ЕС.б) Ако не е постигнато предварително споразумение, споровете относно тълкуването или прилагането на настоящите разпоредби се уреждат изключително с дипломатически средства между представителите на Кения и на ЕС.9. Договорености относно изпълнениетоа) За целите на прилагането на настоящите разпоредби въпросите от оперативен, административен и технически характер могат да подлежат на договорености относно изпълнението, които се одобряват от компетентните органи на Кения, от една страна, и компетентните органи на ЕС, както и компетентните органи на изпращащите държави, от друга страна.б) Договорености относно изпълнението могат, inter alia, да обхващат:1) идентификационни данни за компетентните правоприлагащи органи на Кения, на които EUNAVFOR може да предава лица;2) местата за задържане, където ще бъдат държани прехвърлените лица;3) обработката на документи, включително документи, свързани със събирането на доказателства, които ще бъдат предадени на компетентните правоприлагащи органи на Кения при прехвърляне на лице;4) точки за контакт за нотификации;5) формуляри, които да се използват за прехвърлянето;6) предоставяне на техническа помощ, експертна помощ, обучение и друга помощ по искане на Кения с оглед постигането на целите на настоящата размяна на писма."Имам честта от името на правителството на Република Кения да потвърдя, че съдържанието на Вашето писмо и неговото приложение са приемливи за правителството на Република Кения. Както


text:
 5.5.2015
 BG
 Официален вестник на Европейския съюз
 L 114/19
 РЕШЕНИЕ No 1/2015 НА МИТНИЧЕСКИЯ ПОДКОМИТЕТ ЕС — ГРУЗИЯ
 от 18 март 2015 година
 за приемане на процедурния му правилник [2015/718]
 МИТНИЧЕСКИЯT ПОДКОМИТЕТ ЕС — ГРУЗИЯ,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна (1) („Споразумението“), и по-специално член 74 от него,
 като има предвид, че:
 (1)
 В съответствие с член 431 от Споразумението някои негови части се прилагат временно от 1 септември 2014 г.
 (2)
 Съгласно член 74 от Споразумението Митническият подкомитет извършва контрол върху прилагането и управлението на глава 5 (Митници и улесняване на търговията) от дял IV (Търговия и свързани с търговията въпроси) на Споразумението.
 (3)
 Съгласно член 74, параграф 3, буква д) от Споразумението Митническият подкомитет приема свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 Приема се процедурният правилник на Митническия подкомитет в съответствие с предвиденото в приложението.
 Член 2
 Настоящото решение влиза в сила в деня на приемането му.
 Съставено в Тбилиси на 18 март 2015 година.
 За Митническия подкомитет
 Председател
 S. URIDIA
 Секретари
 M. KHVEDELIDZE
 K. MYNAR
 (1) ОВ L 261, 30.8.2014 г., стр. 4.
 ПРИЛОЖЕНИЕ
 ПРОЦЕДУРЕН ПРАВИЛНИК НА МИТНИЧЕСКИЯ ПОДКОМИТЕТ ЕС — ГРУЗИЯ
 Член 1
 Общи разпоредби
 1. Митническият подкомитет, създаден в съответствие с член 74, параграф 1 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Грузия, от друга страна („Споразумението“), изпълнява функциите си в съответствие с предвиденото в член 74, параграфи 2 и 3 от Споразумението.
 2. Митническият подкомитет се състои от представители на Европейската комисия и на Грузия, отговарящи за митниците и свързаните с митниците въпроси.
 3. В съответствие с член 2 функциите на председател се изпълняват от представител на Европейската комисия или на Грузия, който отговаря за митниците и свързаните с митниците въпроси.
 4. Страните в настоящия процедурен правилник се определят в съответствие с предвиденото в член 428 от Споразумението.
 Член 2
 Председателство
 Страните председателстват Митническия подкомитет на ротационен принцип за период от 12 месеца. Първият период започва на датата на първото заседание на Съвета за асоцииране и приключва на 31 декември същата година.
 Член 3
 Заседания
 1. Освен ако страните не се споразумеят за друго, Митническият подкомитет заседава веднъж годишно или по искане на една от страните.
 2. Всяко заседание на Митническия подкомитет се свиква от председателя на договорени от страните място и дата. Уведомлението за свикване на заседанието се изпраща от председателя на Митническия подкомитет най-късно 28 календарни дни преди началото на заседанието, освен ако страните не се споразумеят за друго.
 3. Заседанията на Митническия подкомитет могат да бъдат провеждани с помощта на всякакви договорени технически средства, като например видео или аудиоконферентна връзка.
 4. Митническият подкомитет може да разглежда всякакви въпроси извън заседанията посредством кореспонденция между членовете си.
 Член 4
 Делегации
 Преди всяко заседание страните се уведомяват от секретариата на Митническия подкомитет за предвидения състав на делегацията на всяка страна, участваща в заседанието.
 Член 5
 Секретариат


text:
1. Длъжностно лице на Европейската комисия и длъжностно лице на Грузия, които отговарят за митниците и свързаните с митниците въпроси, изпълняват съвместно функциите на секретари на Митническия подкомитет и съвместно изпълняват секретарските задачи в дух на взаимно доверие и сътрудничество.
 2. Секретариатът на Комитета за асоцииране в състав „Търговия“, предвиден в член 408, параграф 4 от Споразумението („Комитет за асоцииране в състав „Търговия““) се уведомява за всички решения, становища, препоръки, доклади и други договорени действия на Митническия подкомитет.
 Член 6
 Кореспонденция
 1. Кореспонденцията, предназначена за Митническия подкомитет, се адресира до секретаря на една от страните, който на свой ред уведомява другия секретар.
 2. Секретариатът на Митническия подкомитет осигурява препращането на адресираната до Митническия подкомитет кореспонденция до председателя на този подкомитет, а когато е целесъобразно — и разпращането ѝ, по реда за документите, посочени в член 7.
 3. Кореспонденцията от председателя се изпраща до страните от секретариата от името на председателя. Тази кореспонденция се разпраща, когато е целесъобразно, съгласно предвиденото в член 7.
 Член 7
 Документи
 1. Документите се разпращат от секретарите на Митническия подкомитет.
 2. Всяка страна предава документите си на своя секретар. Секретарят предава тези документи на секретаря на другата страна.
 3. Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Грузия. Секретарят на Съюза изпраща копие на окончателните документи до секретарите на Комитета за асоцииране в състав „Търговия“.
 4. Секретарят на Грузия разпраща документите до съответните представители на Грузия и систематично изпраща копие от тази кореспонденция до секретаря на Съюза. Секретарят на Грузия изпраща копие на окончателните документи до секретарите на Комитета за асоцииране в състав „Търговия“.
 Член 8
 Поверителност
 Освен ако страните не решат друго, заседанията на Митническия подкомитет не са публични. Когато едната страна представи на Митническия подкомитет информация, обозначена като поверителна, другата страна третира тази информация като поверителна.
 Член 9
 Дневен ред на заседанията
 1. Секретариатът на Митническия подкомитет изготвя предварителен дневен ред за всяко заседание въз основа на предложения от страните. Предварителният дневен ред включва точките, за чието включване в дневния ред в секретариата е постъпило искане от някоя от страните, подкрепено със съответните документи, най-късно 21 календарни дни преди датата на заседанието.
 2. Предварителният дневен ред, заедно със съответните документи, се разпраща в съответствие с предвиденото в член 7 най-късно 15 календарни дни преди началото на заседанието.
 3. Дневният ред се приема от Митническия подкомитет в началото на всяко заседание. Точки, които не са включени в предварителния дневен ред, могат да бъдат добавени към него със съгласието на страните.
 4. Ако другата страна е дала съгласието си за това, в конкретни случаи председателят на Митническия подкомитет може да кани представители на други органи на страните или независими експерти в дадена област да присъстват на заседанията, за да предоставят информация по определени теми. Страните гарантират, че тези наблюдатели или експерти спазват изискванията за поверителност.
 5. След като се консултира със страните, председателят на Митническия подкомитет може да съкрати определените в параграфи 1 и 2 срокове, за да бъдат отчетени специални обстоятелства.
 Член 10


text:
Протокол и оперативни заключения
 1. Секретарят на Митническия подкомитет от председателстващата Митническия подкомитет страна изготвя проект на протокола, включително на оперативните заключения, от всяко заседание.
 2. Проектът на протокола, включително на оперативните заключения, се представя на Митническия подкомитет за одобрение. Той се одобрява в срок от 28 календарни дни след всяко заседание на Митническия подкомитет. Изпраща се копие на всеки от адресатите, посочени в член 7.
 Член 11
 Решения и препоръки
 1. Митническият подкомитет разполага с правомощието да приема практически механизми, мерки, решения и препоръки, както е предвидено в член 74 от Споразумението. Тези практически механизми, мерки, решения и препоръки се приемат с консенсус от страните след приключване на съответните вътрешни процедури за тяхното приемане. Решенията са задължителни за страните, които предприемат необходимите мерки за изпълнението им.
 2. Всички решения и препоръки се подписват от председателя на Митническия подкомитет и се заверяват от секретарите на Митническия подкомитет. Без да се засяга параграф 3, председателят подписва тези документи по време на заседанието, на което се приемат съответните решения или препоръки.
 3. Митническият подкомитет може да взема решения или да отправя препоръки чрез писмена процедура след приключване на съответните вътрешни процедури, ако страните се споразумеят за това. Писмената процедура се състои от официална размяна на ноти между секретарите, действащи в съгласие със страните. За тази цел текстът на предложението се разпраща в съответствие с член 7, като се указва срок, не по-кратък от 21 календарни дни, в който се съобщава за евентуални резерви или изменения. След консултация със страните председателят може да съкрати този срок, за да бъдат отчетени специални обстоятелства. След като текстът бъде одобрен, решението или препоръката се подписва от председателя и се заверява от секретарите.
 4. Актовете на Митническия подкомитет се озаглавяват съответно „Решение“ или „Препоръка“. Всяко решение влиза в сила в деня на приемането му, освен ако в решението не е предвидено друго.
 5. Решенията и препоръките се разпращат до страните.
 6. Всяка от страните може да реши решенията и препоръките на Митническия подкомитет да бъдат публикувани в съответното нейно официално издание.
 Член 12
 Доклади
 Митническият подкомитет докладва на Комитета за асоцииране в състав „Търговия“ на всяко редовно годишно заседание на Комитета за асоцииране в състав „Търговия“.
 Член 13
 Езиков режим
 1. Работните езици на Митническия подкомитет са английски и грузински език.
 2. Освен ако не е решено друго, разискванията в рамките на Митническия подкомитет се основават на документация, изготвена на тези езици.
 Член 14
 Разходи
 1. Всяка страна поема всички разходи, които е направила в резултат на участието си в заседанията на Митническия подкомитет — както разходите за персонал, пътните и дневните разходи, така и пощенските и телекомуникационните разходи.
 2. Разходите по организирането на заседанията и размножаването на документи се поемат от страната, която е домакин на заседанието.
 3. Разходите по осигуряване на устен превод на заседанията, както и за писмен превод на документи на или от английски и грузински език, позоваване на които се съдържа в член 13, параграф 1, се поемат от страната, която е домакин на заседанието.
 Разходите за устен и писмен превод на